กสิกรไทยห่วงเสี่ยง เศรษฐกิจไทยไม่นิ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — “กสิกรไทย” มองดอกเบี้ย เงินเฟ้อ การเมือง ค่าเงิน ยังเป็นปัจจัยเสี่ยงปีนี้ 
นายกฤษฎา ล่ำซำ รองกรรมการผู้จัดการอาวุโส และผู้ประสานงานภูมิภาค ธนาคารกสิกรไทย กล่าวว่า ปีนี้ธนาคารตั้งเป้าหมายการเติบโตสินเชื่อ 79% ขณะที่อัตราการขยายตัวเศรษฐกิจปีนี้คาดว่าจะอยู่ที่ 3.54.5% 
ทั้งนี้ ปีนี้ยังมีปัจจัยเสี่ยงจากภายในและนอกประเทศต่อเนื่อง ปัจจัยภายในยังมีเรื่องดอกเบี้ย และเงินเฟ้อซึ่งจะเชื่อมโยงกัน โดยคาดว่าเงินเฟ้อปีนี้จะอยู่ที่ 2.752.8% ขณะที่ดอกเบี้ยนโยบายถึงสิ้นปีคาดว่าจะเพิ่มเป็น 2.75%
นายกฤษฎา กล่าวว่า ทิศทางดอกเบี้ยขาขึ้น ทำให้ลูกค้าขนาดใหญ่หันมาให้ความสำคัญเรื่องการบริหารเงินทุน และเริ่มมองหาดอกเบี้ยคงที่ ซึ่งเป็นปีที่ธนาคารจะต้องหันมาช่วยลูกค้าดูในเรื่องนี้
นายปรีดี ดาวฉาย รองกรรมการผู้จัดการอาวุโส และผู้ประสานงานภูมิ ธนาคารกสิกรไทย กล่าวว่า ปีนี้ปัจจัยภายในประเทศยังมีเรื่องการเมือง หากไม่สงบ เกิดขึ้นอีกก็จะไม่เป็นผลดี และการเลือกตั้งที่อาจเกิดขึ้นปีนี้ หากเกิดการเปลี่ยนแปลง การจัดตั้งรัฐบาล นโยบายต่าง ๆ ก็ต้องเปลี่ยนแปลงไป ภาคธุรกิจอาจเกิดการสะดุด 
ขณะที่ทิศทางเงินบาท แม้ขณะนี้จะเห็นเงินบาทอ่อน แต่ก็เป็นภาวะชั่วคราว ซึ่งเงินบาทจะแข็งค่าต่อไป เงินที่เข้ามาจากต่างประเทศก็ยังไม่นิ่ง เศรษฐกิจสหรัฐก็ยังไม่ดีนัก หากเงินไหลกลับเข้ามาเงินบาทก็จะแข็ง และมีความผันผวนอีก ขณะเดียวกันยังมีปัญหาเงินเฟ้อ จากราคาสินค้าอุปโภคบริโภค และราคาน้ำมันที่ปรับตัวสูงขึ้น เมื่อเงินเฟ้อสูงขึ้น ดอกเบี้ยก็ต้องปรับขึ้น เป็นวัฏจักรที่เชื่อมเป็นลูกโซ่ลูกค้าต้องประสบปัญหาเหล่านี้แน่ จึงอยู่ที่ผู้ประกอบการแต่ละรายจะจัดการปัญหาเหล่านี้ได้มากแค่ไหน
นายปรีดี กล่าวว่า การจัดการของธนาคารพาณิชย์ต้องบริหารความเสี่ยงลูกค้าให้ดี รวมทั้งความเสี่ยงด้านปฎิบัติการ ความเสี่ยงด้านการตลาด ความเสี่ยงด้านสภาพคล่อง และความเสี่ยงเรื่องเครดิต